T-S 82 V končinách

**T-S 82 V končinách** kun kaŝnomo **V končinách** estas izolita infanteria fuorto de pezaj fortikaĵoj situanta sur la maldekstra alo de fuortaro Stachelberg en Trutnovio. La fuorto estis konstruita kiel konsisto de fortikaĵoj de Ĉeĥoslovakio antaŭ la dua mondmilito.

## Situo 
La fuorto T-S 82 estas 1.580&nbsp;m nordokcidente malproksima de la randa fuorto de fuortaro Stachelberg (T-St-S 74); ĝia orienta najbaro estas fuorto T-S 81b Vrchy. Ĝia kunagado kun la fuortaro rezultas el planata 9&nbsp;cm minĵetilo, direktata al la fuortaro, per kiu eblis pafade kovri ampleksan spacon inter la fuorto kaj la fuortaro, sed ankaŭ spacon de la fuortaro. Ĝi troviĝas sur sudorienta deklivo de monto Dvorský les ĉe ruĝa turisma marko Trutnov – Rýchory kaj gigantmontara biciklovojo K26B. Ĝi situas en densa arbaro proksime de disvojiĝo kun Bednářova cesta.

Temas pri entute plej okcidente lokigita kaj finita objekto de la ĉeĥoslovakaj pezaj fortikaĵoj (escepte de ekzerca objekto CE „Jordán“ en la eksa Armea spaco Brdy). La planata linio de pezaj fortikaĵoj, daŭriganta al nordokcidento sur montodorsoj de Rýchory, devis esti komisiita por konstruado nur en la jaro 1939.

## Armilaro 
La ĉefa armilaro devis esti lokita sub betono. En la supra etaĝo duobligita peza maŝinpafilo mod. 37 kun paf-aerumilo direktata nordokcidente al&nbsp;T-S&nbsp;83. Direkte sudorienten, al fuortaro Stachelberg, ĝi devis esti ekipita plua duobligita peza maŝinpafilo kaj 4cm kanono mod. 36 kunligita kun peza maŝinpafilo. En la suba etaĝo, kun paf-aerumilo al&nbsp;fuortaro Stachelbeg devis esti lokigita 9&nbsp;cm minĵetilo mod.&nbsp;38. Por kovri la senperan ĉirkaŭaĵon de la fuortaro devis esti ekipitaj sume 6&nbsp;malpezaj maŝinpafiloj, el tio 2 en la kloŝoj. La enirspaco estis plie sekurigita per pafejo por permana pafarmilo.

Dosiero:T-S 82 view.png|La infanteria fuorto T-S 82 V končinách
Image:T-S 82 plan G.png|**Supra etaĝo de la fuorto**LK – malpeza maŝinpafiloLKZ – malpeza maŝinpafilo kloŝoD4-K – kanono + peza maŝinpafilo2K – peza maŝinpafilo, duopo0 – diamanta fosaĵoS – pafejoSAS – transira ĉambroM – MunicioSV – posteno de komandantoN – rezervujojT – telefona centraloP – nutraĵo
Image:T-S 82 plan U.png|**Suba etaĝo de la fuorto**S – pafejo de minĵetiloM9 – minĵetiloF+A – filtrilejo, maŝinejoL – lavejoW – necesejoU – loĝigejoB – movigsubstancoj

## Pluaj fotoj

Trutnov, Babí, T-S 82 (rok 2012; 09).jpg|T-S 82 V končinách, stato en 2012
Trutnov, Babí, T-S 82 (rok 2012; 11).jpg|T-S 82 V končinách, stato en 2012
Trutnov, Babí, T-S 82 (rok 2012; 15).jpg|T-S 82 V končinách, stato en 2012

## Konstruado 
Al la 1-a de oktobro 1938 farita betonado en volumeno 1.445 m3, masonitaj internaj vandoj, ŝtukaĵoj, enigita kradpordo, la objekto parte ekipita per maŝinpafiloj, faritaj terenaj reguligoj. Ne estis ekipitaj kontraŭgasaj fermaĵoj, sen kloŝoj, sen elektroinstalaĵo, aertekniko kaj akvoinstalaĵo. La pafejoj estis pli poste elŝiritaj fare de germanoj, la suba etaĝo estadas inundigita per akvo. La perimetraj obstakloj estis faritaj nur parte.

## Literaturo 
* Jiří Novák: *Opevnění na Stachelbergu*, Jiří Novák, Jablonné na Orlicí 1998, 
* Zdeněk Komanec, Michal Prášil: *Tvrze československého opevnění 1935-1938 1.díl*, Společnost přátel československého opevnění, s.r.o., Brno, 1998

## Vidu ankaŭ
* MO S-1

## Eksteraj ligiloj
* 
* Bunkry.cz - T-S 82
* Listo de objektoj de PO en sektoro GPK Trutnov

Kategorio:Infanteriaj fuortoj
Kategorio:Konstruaĵoj en Trutnov
Kategorio:PGK VI Trutnov